Liverpool festi kaup á 21 árs framherjanum Joe Hardy frá Brentford fyrr í dag en hann hefur skorað 40 mörk í 80 leikjum fyrir B-lið Brentford og mun hann spila með Liverpool U - 23 ára til að byrja með . Rauði herinn er reglulega að fá til sín unga og efnilega leikmenn en það sem gerir þessi kaup öllu áhugaverðari er að Hardy er öllu eldri en gengur og gerist með slíkt sýsl . Joe Hardy leysir ráðgátur utan fótboltavallarins með Frank bróður sínum Þeir sem vilja sá smá brot af því besta hjá Joe Hardy hjá Brentford B þá gefur þetta þúvarp smá innsýn í hans leikstíl en hann ku vera klassískur stræker í lágvaxnari kantinum en lúnkinn við að klára færin : Í öðrum fregnum má því við bæta að það var tvöfaldur bikardráttur fyrir karla - og kvennalið Liverpool í dag . Karlalið Rauða hersins tryggði sér annan bikarleik með sigurmarki Curtis Jones í borgarslagnum og munu í verðlaun hljóta útileik gegn annað hvort Shrewsbury eða Bristol City sem þurfa að mætast að nýju eftir 1 - 1 jafntefli um helgina . Það einvígi verður útkljáð 14. janúar og mun annað hvort liðið taka á móti Evrópu - og heimsmeisturum Liverpool á bilinu 24. - 27. janúar . Kvennalið Liverpool átti einnig sinn miða í bikarhatti og drógu heimaleik gegn Blackburn Rovers Ladies og mun sá leikur fara fram þann 26. janúar . Það verður því tvöföld bikarhelgi hjá báðum kynjum Rauða hersins í lokahelgi janúar !